钦定古今图书集成/明伦汇编/官常典/第040卷 > 毕
## 钦定古今图书集成/明伦汇编/官常典/第040卷 > 毕

周《文王》子。封于毕。

按《左传僖公二十四年》：“富辰曰：‘昔周公吊二叔之不
咸，故封建亲戚，以蕃屏周、管、蔡、郕、霍、鲁、卫、毛、聃、郜、雍、
曹、滕、毕、原、酆、郇，文之昭也’。”

〈注〉毕国在长安县西北。

按《史记周本纪》：“武王十一年伐纣，除道修社及商纣
宫。及期，百夫荷䍐旗以先驱。武王弟叔振铎奉陈常
车，周公旦把大钺，毕公把小钺，以夹武王，散宜生、太
颠、闳夭皆执剑以卫武王既入，立于社南，大率之左
右，毕从毛叔郑奉明水，卫康叔封布兹。召公奭赞采，
师尚父牵牲，尹佚䇲祝曰：‘殷之末孙季纣，殄废先王
明德，侮蔑神祇，不祀昏暴商邑百姓，其章显闻于天
皇上帝’。”于是武王再拜稽首曰：“膺更大命，革殷，受天
明命。”武王又再拜稽首，乃出。按《魏世家》，魏之先，毕
公高之后也。毕公高与周同姓，武王之伐纣而高封
于毕，于是为毕姓。其后绝封为庶人，或在中国，或在
夷狄。其苗裔曰毕万，事晋献公。献公之十六年，赵夙
为御，毕万为右，以伐霍、耿、魏，灭之。以耿封赵夙，以魏
封毕万，为大夫。卜偃曰：“毕万之后必大矣。万，满数也；
魏，大名也。以是始赏，天开之矣，天子曰兆民，诸侯曰
万民。今命之大，以从满数，其必有众。”初，毕万卜事晋，
遇《屯》之《比》。辛廖占之，曰：“吉。屯固比入，吉孰大焉，其必
蕃昌。”毕万封十一年，晋献公卒，四子争更立，晋乱而
毕，万之世弥大，从其国，名为“魏氏。”

按《路史》：“文公薨，毕公高入职焉。子季孙邑潘既复分
庞裔孙毕万事晋献公，灭魏而封之。十世而斯，始命
文侯。”

成王三十七年夏四月，王召毕公入受顾命。

按《书经顾命》：“惟四月哉生魄，王不怿。甲子，王乃洮沬
水相，被冕服，凭玉几，乃同召太保，奭芮伯、彤伯、毕公、
卫侯、毛公、师氏、虎臣、百尹、御事受命。”　按《康王之诰》：
“王出在应门之内，太保率西方诸侯入应门左，毕公
率东方诸侯入应门右，皆布乘黄朱宾称，奉圭兼币。”
按《史记周本纪》：“成王将崩，惧太子钊之不任，乃命召
公”、毕公率诸侯以相太子而立之。成王既崩，二公率
诸侯以太子钊见于先王庙，申告以文王、武王之所
以为王业之不易，务在节俭，毋多欲，以笃信临之，作
《顾命》。太子钊遂立，是为康王。

成王十二年夏六月壬申，命毕公保釐东郊。

按《周书·毕命》：“惟十有二年六月庚午胐。”越三日壬申，
王朝步自宗周，至于丰。以成周之众，命毕公保釐东
郊。王若曰：“呜呼，父师，惟文王、武王敷大德于天下，用
克受殷命。惟周公左右先王，绥定厥家，毖殷顽民，迁
于洛邑，密迩王室。式化厥训，既历三纪。世变风移，四
方无虞，予一人以宁。道有升降，政由俗革，不臧厥臧”，
民罔攸劝。惟公懋德，克勤小物，弼亮四世，正色率下，
罔不祇师言嘉绩，多于先王。予小子垂拱仰成王曰：
“呜呼父师！今予祇命公以周公之事往哉！”旌别淑慝，
表厥宅里，彰善瘅恶，树之风声，弗率训典，殊厥并疆。
俾克畏慕，申画郊圻，慎固封守，以康四海。政贵有恒，
辞尚体要，不惟好异，商俗靡靡，利口“惟贤，馀风未殄，
公其念哉！我闻曰：‘世禄之家，鲜克由礼，以荡陵德，实
悖天道，敝化奢丽，万世同流。兹殷庶士，席宠惟旧，怙
侈灭义，服美于人，骄淫矜侉，将由恶终，虽收放心，闲
之惟艰。资富能训，惟以永年。惟德惟义，时乃大训。不
由古训，于何其训’？”王曰：“呜呼，父师！邦之安危，惟兹殷
士，不刚不柔，厥德允”修，惟周公克慎厥始，惟君陈克
和厥中，惟公克成厥终。三后协心，同底于道。道洽政
治，泽润生民，四夷左衽，罔不咸赖。予小子永膺多福。
公其惟时成周建无穷之基，亦有无穷之闻，子孙训
其成式，惟乂。呜呼！罔曰弗克，惟既厥心；罔曰民寡，惟
慎厥事。钦若先王成烈，以休于前政。

按：《史记周本纪》：“康王即位，命作策毕公，分居里，成周

〈注〉孔安国曰：“分别民之居里，异其善恶也。成定东周郊境，使有保护也。”

按《竹书纪年》：十二年：“夏六月壬申，王如丰，锡毕公命。”
穆王十四年：“秋九月，翟人侵毕。”

按：《竹书纪年》云云。